**ANALÝZA**

územia obce Dúbravy z hľadiska možných mimoriadnych udalostí.

1. **Geografické údaje:**

Obec Dúbravy je v územnom obvode okresu Detva, ktorá je zaradená do IV. kategórie podľa uspo-

riadania územia schváleného vládou SR číslo 25/1997 Z. z.

Obec Dúbravy leží 5 km severozápadne od okresného mesta Detva, 7 km východne od obce Očová, s ktorými aj územne susedí. Dopravne je napojená na dopravný systém cesty III. triedy č.06628 Očová - Detva.

1. **Demografické údaje:**

Obec Dúbravy k 31.8.2020 má celkom 947 obyvateľov, z toho 472 mužov a 475 žien.

Jadro obce tvorí 662 obyvateľov a zo sídelných jednotiek Hradná 115 obyvateľov, Iviny 91 obyvateľov, Želobudza 79 obyvateľov. Časť obce má charakter rozptýleného lazníckeho osídlenia. Severná časť katastrálneho územia Dúbravy leží v Chránenej oblasti Poľana.

Zloženie obyvateľstva podľa vekových skupín:

|  |  |  |  |
| --- | --- | --- | --- |
| Veková skupina | Celkom | Muži | Ženy |
| Deti: 0 – 3 r. | 29 | 12 | 17 |
| 3 – 6 r. | 26 | 17 | 9 |
| 6 – 15 r. | 76 | 36 | 40 |
| 15 – 18 r. | 21 | 11 | 10 |
| Dospelí: 18 – 60 r. | 583 | 309 | 274 |
| nad 60 r. | 212 | 87 | 125 |
| Spolu | 947 | 472 | 475 |

1. **Hydrologické pomery:**

Cez územie obce pretekajú štyri vodné toky:

* + Dúbravský potok
  + Želobudský potok
  + potok Kamená
  + potok Hradná

1. **Geodynamické pomery:**

Na základe seizmickej rajónizácie patrí územie obce Dúbravy k seizmickému územiu 7° Richterovej stupnice.

1. **Hospodárska charakteristika:**

Prevažná časť územia obce zaberá poľnohospodárska pôda (orná, lúky a pasienky).Prevažná časť poľnohospodárskej pôdy je obhospodarovaná Roľníckym družstvom Očová, malú časť poľnohospodárskej pôdy obhospodarujú občania obce. Celková výmera katastra je 1937 ha

1. Na území obce sa nenachádza ani priemyselný ani poľnohospodársky podnik.

1. Cez obec prechádza štátna cesta č.06628 , po ktorej sa môžu prepravovať nebezpečné látky, v prípade presmerovania prepravy zo štátnej cesty Zvolen – Detva – Lučenec. Z prepravy NL je ohrozených celkom 430 osôb.

1. V obci sa nachádzajú trafostanice elektrického vedenia. Riešenie mimoriadnej udalostí na rozvodoch elektriny sa vykonáva podľa „Havarijného plánu“.

1. Na území sa neskladujú žiadne nebezpečné látky a nie sú ani iné zariadenia, ktoré by mohli vo väčšom ohroziť obyvateľstvo obce.

1. Ubytovacie a vyváracie zariadenia jestvujúce:

Materská škola Dúbravy č.114

* + vyváracie zariadenie 100 porcií jedál

* + možné ubytovacie zariadenie 40 lôžok

1. Možnosť vytvorenia ubytovacích a stravovacích zariadení:

Obecný úrad Dúbravy č. 196

* + vyváracie zariadenie 150 porcií jedál

* + ubytovacie zariadenie 100 lôžok

Predajňa potravín

* + možnosť vytvorenia ubytovacieho zariadenia 50 lôžok

1. **Určenie možných rizík a ohrozenie obyvateľov obce:**

a/ preprava nebezpečných látok kamiónovou prepravou po ceste číslo III/ 06628 v obidvoch smeroch, v prípade presmerovania dopravy zo štátnej cesty Detva – Zvolen.

b/ seizmická činnosť,

c/ terorizmus.

d/ požiar lesného porastu a trvale trávnatých porastov.

e/ nákaza – infekčné choroby, nákaza osôb, potravín a pitnej vody.

1. **Riešenie mimoriadnej udalosti z uvedených rizík:**

a/ Pri vzniku mimoriadnej udalosti havárie kamióna ktorý prepravuje nebezpečnú látku sa bude vykonávať evakuácia obyvateľov v počte cca 430 z ohrozeného územia do miest evakuačných zariadení obce, prípadne do bezpečného miesta mimo hranice zamoreného priestoru.

b/ Po vzniku zemetrasenia sa budú vykonávať záchranné práce postihnutého obyvateľstva obce a rozrušených objektov prostredníctvom záchranárskych jednotiek okresu Detva, vlastných jednotiek CO obce a obyvateľov obce Dúbravy.

c/ Z hľadiska významu polohy obce na území okresu nemalo by dôjsť k priamemu teroristickému útoku, ale sa nedajú ani vylúčiť následky z použitia chemických alebo biologických látok nad územím okresu prostredníctvom rozprášenia aerosólov lietadlom alebo balónom. Taktiež sa nedá úplne vylúčiť zaslanie poštovej zásielky s kontaminovaným obsahom biologickej alebo chemickej látky. V prípade zistenia riadiť sa plánom činnosti.

d/ Pri vzniku požiaru a vyhláseniu mimoriadnej situácie (MS) riadiť sa plánom činnosti a plánom protipožiarnej ochrany obce.

e/ Ochorenie na infekčnú chorobu sa spravidla prejaví horúčkou, ktorá môže mať pri niektorých infekčných chorobách typický priebeh. Obyčajne prichádza malátnosť, únava, často bolesti hlavy. Pri ťažkých chorobách s vysokými horúčkami bývajú delíria /blúznenia/. Môže ísť o choroby – brušný týfus a paratýfus, salmonelné infekcie, strepkokové infekcie, vírusová hepatitída, chrípka, salmonelóza atď. Vykonať hygienické opatrenia nariadené Regionálnym úradom verejného zdravotníctva.